Author: koki
Company: Abyss Studios, Ltd.

Vyhodnotenie medzirezortného pripomienkového konania

Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 640/2008 Z. z. o verejnej minimálnej sieti poskytovateľov zdravotnej starostlivosti v znení nariadenia vlády Slovenskej republiky č. 274/2011 Z. z. 

Spôsob pripomienkového konania |
Počet vznesených pripomienok, z toho zásadných | 34  / 15
Počet vyhodnotených pripomienok | 33
Počet akceptovaných pripomienok, z toho zásadných | 14  / 0
Počet čiastočne akceptovaných pripomienok, z toho zásadných | 0  / 0
Počet neakceptovaných pripomienok, z toho zásadných | 19  / 14
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo spravodlivosti Slovenskej republiky | | | x |
2 . | Ministerstvo vnútra Slovenskej republiky | | | x |
3 . | Ministerstvo financií Slovenskej republiky | 2 (2o,0z) | | |
4 . | Ministerstvo kultúry Slovenskej republiky | | | x |
5 . | Ministerstvo hospodárstva Slovenskej republiky | 1 (1o,0z) | | |
6 . | Ministerstvo dopravy, výstavby a regionálneho rozvoja Slovenskej republiky | 1 (1o,0z) | | |
7 . | Ministerstvo pôdohospodárstva a rozvoja vidieka Slovenskej republiky | | | x |
8 . | Ministerstvo obrany Slovenskej republiky | 4 (4o,0z) | | |
9 . | Ministerstvo zahraničných vecí Slovenskej republiky | | | x |
10 . | Ministerstvo práce, sociálnych vecí a rodiny Slovenskej republiky | 3 (3o,0z) | | |
11 . | Ministerstvo životného prostredia Slovenskej republiky | | | x |
12 . | Ministerstvo školstva, vedy, výskumu a športu Slovenskej republiky | | | x |
13 . | Ministerstvo zdravotníctva Slovenskej republiky | | | | x
14 . | Úrad vlády Slovenskej republiky | | | | x
15 . | Protimonopolný úrad Slovenskej republiky | 1 (0o,1z) | | |
16 . | Štatistický úrad Slovenskej republiky | 3 (3o,0z) | | |
17 . | Úrad geodézie, kartografie a katastra Slovenskej republiky | | | x |
18 . | Úrad jadrového dozoru Slovenskej republiky | | | x |
19 . | Úrad pre normalizáciu, metrológiu a skúšobníctvo Slovenskej republiky | | | x |
20 . | Úrad pre verejné obstarávanie | | | x |
21 . | Úrad priemyselného vlastníctva Slovenskej republiky | | | x |
22 . | Správa štátnych hmotných rezerv Slovenskej republiky | | | x |
23 . | Národný bezpečnostný úrad | | | x |
24 . | Národná banka Slovenska | 1 (1o,0z) | | |
25 . | Podpredseda vlády SR pre ľudské práva a národnostné menšiny | | | | x
26 . | Odbor aproximácie práva sekcie vládnej legislatívy Úradu vlády SR | | | x |
27 . | Najvyšší kontrolný úrad Slovenskej republiky | | | x |
28 . | Najvyšší súd Slovenskej republiky | | | | x
29 . | Generálna prokuratúra Slovenskej republiky | | | x |
30 . | Konfederácia odborových zväzov Slovenskej republiky | 1 (1o,0z) | | |
31 . | Asociácia zamestnávateľských zväzov a združení Slovenskej republiky | 2 (0o,2z) | | |
32 . | Centrum pre medzinárodnoprávnu ochranu detí a mládeže | | | | x
33 . | Ústredie práce, sociálnych vecí a rodiny | | | | x
34 . | Európske spotrebiteľské centrum | | | | x
35 . | Štátny dopravný úrad | | | | x
36 . | Odbor verejného obstarávania a prevádzky | | | | x
37 . | Úrad splnomocnenca vlády SR pre územnú samosprávu, integrovaný manažment povodí a krajiny | | | | x
38 . | Odbor právnych služieb a odvolacích konaní | | | | x
39 . | Konferencia biskupov Slovenska | | | | x
40 . | Operačné stredisko záchrannej zdravotnej služby | | | | x
41 . | Asociácia záchrannej zdravotnej služby | | | | x
42 . | Detská fakultná nemocnica s poliklinikou Bratislava | | | | x
43 . | Detská fakultná nemocnica s poliklinikou Banská Bystrica | | | | x
44 . | Detská fakultná nemocnica Košice | | | | x
45 . | Slovenská aliancia zriedkavých chorôb | | | | x
46 . | osobný úrad | | | | x
47 . | státna športová reprezentácia | | | | x
48 . | odbor registratúr a správy dokumentov | | | | x
49 . | Úrad pre dohľad nad zdravotnou starostlivosťou | 2 (2o,0z) | | |
50 . | Slovenská lekárska komora | 1 (0o,1z) | | |
51 . | Všeobecná zdravotná poisťovňa, a.s. | | | x |
52 . | Zbor väzenskej a justičnej stráže | | | x |
53 . | Asociácia fakultných nemocníc SR | 1 (1o,0z) | | |
54 . | Union zdravotná poisťovňa, a.s. | 1 (0o,1z) | | |
55 . | Asociácia nemocníc Slovenska | 2 (0o,2z) | | |
56 . | DÔVERA zdravotná poisťovňa, a.s. | 1 (0o,1z) | | |
57 . | Trenčiansky samosprávny kraj | 1 (0o,1z) | | |
58 . | Slovenská komora sestier a pôrodných asistentiek | 4 (0o,4z) | | |
59 . | Združenie zdravotných poisťovní SR | 2 (0o,2z) | | |
| SPOLU | 34 (19o,15z) | 0 (0o,0z) | 19 | 21

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

MF SR

Všeobecne 
Beriem na vedomie, že predložený návrh nemá vplyv na rozpočet verejnej správy.

O

A

MF SR

K čl. I bodu 1 
V čl. I bode 1 je potrebné slovo „ods.“ nahradiť slovom „odsek“.

O

A

Návrh bol upravený v zmysle pripomienky.

MH SR

K predkladacej správe 
Odporúčame doplniť do predkladacej správy, že navrhované nariadenie nemá vplyv na podnikateľské prostredie.

O

A

Návrh bol upravený v zmysle pripomienky.

MDVaRR SR

K Čl. I, bod 3 
V prílohe č. 7 odporúčame v nadpise za slová „Príloha č. 7“ pripojiť slová „k nariadeniu vlády č. 640/2008 Z. z.“.

O

A

Návrh bol upravený v zmysle pripomienky.

MO SR

K bodu 1 
V uvádzacej vete novelizačného bodu odporúčame slová „ods. 1“ nahradiť slovami „odsek 1“.

O

A

Návrh bol upravený v zmysle pripomienky.

MO SR

K bodu 3 
V uvádzacej vete novelizačného bodu odporúčame slovo „vkladá“ nahradiť slovom „dopĺňa“.

O

A

Návrh bol upravený v zmysle pripomienky.

MO SR

K bodu 3 
Pri Ústrednej vojenskej nemocnici SNP Ružomberok odporúčame uviesť jej celý názov, t. j. na konci doplniť pomlčku a slová „Fakultná nemocnica“.

O

A

Návrh bol upravený v zmysle pripomienky.

MO SR

K bodu 3 
Do koncovej siete poskytovateľov zdravotnej starostlivosti v rámci Košického kraja odporúčame zaradiť aj Leteckú vojenskú nemocnicu, a. s. v Košiciach. 
Dôvodom tohto odporúčania je, že uvedená nemocnica je jediným zdravotníckym zariadením, ktoré prostredníctvom Ústavu leteckej a preventívnej medicíny poskytuje špecializovanú zdravotnú starostlivosť vojenskému leteckému personálu a v regióne Východného Slovenska zabezpečuje posudzovanie zdravotného stavu profesionálnych vojakov ozbrojených síl SR zúčastňujúcich sa vojenských misií. Naviac, uvedené zdravotnícke zariadenie je poskytovateľom praktickej zložky vzdelávania v certifikovanom študijnom odbore letecké lekárstvo.

O

N

Letecká vojenská nemocnica, a.s. poskytuje ústavnú zdravotnú starostlivosť iba na oddelení dlhodobo chorých a klinike geriatrie a gerontológie. 
Ústav leteckej a preventívnej medicíny poskytuje ambulantnú špecializovanú zdravotnú starostlivosť.

MPSVR SR

K predkladacej správe 
Odporúčame v predkladacej správe v treťom odseku prvú vetu nahradiť vetou, ktorá znie: 
„Návrh predloženého nariadenia vlády Slovenskej republiky ustanovením koncovej siete poskytovateľov zdravotnej starostlivosti vytvára právne podmienky na realizáciu práva každého na ochranu zdravia a na realizáciu práva občana na bezplatnú zdravotnú starostlivosť a na zdravotnícke pomôcky na základe zdravotného poistenia, ako je ustanovené 
čl. 40 Ústavy Slovenskej republiky.“. 
Odôvodnenie: Ide o potrebu zdôvodnenia obmedzenia zmluvnej slobody zdravotných poisťovní (s určenými ústavnými zdravotníckymi zariadeniami v rámci koncovej siete poskytovateľov budú zrejme zdravotné poisťovne povinné uzatvoriť zmluvy), a to legitímnym cieľom zabezpečenia reálnej dostupnosti zdravotnej starostlivosti a realizácie ústavného práva ustanoveného čl. 40 Ústavy Slovenskej republiky.

O

A

Návrh bol upravený v zmysle pripomienky.

MPSVR SR

K dôvodovej správe 
Odporúčame vo všeobecnej časti dôvodovej správy tretí odsek doplniť o vetu, ktorá znie: 
„Návrh predloženého nariadenia vlády Slovenskej republiky ustanovením koncovej siete poskytovateľov zdravotnej starostlivosti vytvára právne podmienky na realizáciu práva každého na ochranu zdravia a na realizáciu práva občana na bezplatnú zdravotnú starostlivosť a na zdravotnícke pomôcky na základe zdravotného poistenia, ako je ustanovené 
čl. 40 Ústavy Slovenskej republiky.“. 
Odôvodnenie: Ide o potrebu zdôvodnenia obmedzenia zmluvnej slobody zdravotných poisťovní (s určenými ústavnými zdravotníckymi zariadeniami v rámci koncovej siete poskytovateľov budú zrejme zdravotné poisťovne povinné uzatvoriť zmluvy), a to legitímnym cieľom zabezpečenia reálnej dostupnosti zdravotnej starostlivosti a realizácie ústavného práva ustanoveného čl. 40 Ústavy Slovenskej republiky.

O

A

Návrh bol urpavený v zmysle pripomeinky.

MPSVR SR

K dôvodovej správe  
Odporúčame dôvodovú správu osobitnú časť k Čl. I bodu 2 doplniť a konkretizovať, 
na základe akých výberových, resp. hodnotiacich kritérií bol realizovaný výber koncovej siete poskytovateľov ústavnej zdravotnej starostlivosti uvedených v prílohe č. 7. 
Odôvodnenie: Z dôvodu vhodnosti doplnenia týchto údajov.

O

N

V koncovej sieti sú zdravotnícke zariadenia, na ktoré má MZ SR operatívny dosah.

PMÚ SR

Všeobecne k návrhu  
Predmetný návrh opätovne zavádza koncovú sieť poskytovateľov ústavnej zdravotnej starostlivosti v rámci verejnej minimálnej siete, ktorí majú automaticky nárok na uzavretie zmluvy o poskytovaní zdravotnej starostlivosti so zdravotnou poisťovňou. Tieto zdravotnícke zariadenia sú v návrhu explicitne vymenované. Zvolenie v mennom zozname uvedených zariadení však nepodlieha stanoveniu žiadnych objektívnych kritérií, ktoré by boli v návrhu alebo v jeho sprievodných dokumentoch jasne vymedzené. 

Podľa nášho názoru takéto stanovenie zoznamu poskytovateľov vylúči akúkoľvek súťaž medzi subjektmi uvedenými v zozname poskytovateľov zdravotnej starostlivosti v rámci koncovej siete a ostatnými poskytovateľmi ústavnej zdravotnej starostlivosti pri vstupe do zmluvných vzťahov o poskytovaní zdravotnej starostlivosti so zdravotnými poisťovňami. Zdravotnícke zariadenia v rámci koncovej siete budú mať so zdravotnými poisťovňami vopred zabezpečený zmluvný vzťah bez ohľadu na kvalitu poskytovanej zdravotnej starostlivosti a efektívnosť hospodárenia s prerozdelenými finančnými prostriedkami zo zdravotného poistenia a nebudú tak ďalej motivovaní k ich zvyšovaniu. Z vyššie uvedených dôvodov navrhujem prehodnotenie predmetného materiálu.

Z

N

Zadefinovaním nemocníc do koncovej siete sa vytvárajú právne podmienky na realizáciu práva každého na ochranu zdravia a na realizáciu práva občana na bezplatnú zdravotnú starostlivosť na základe zdravotného poistenia, ako je ustanovené čl. 40 Ústavy Slovenskej republiky. 
Takto sa zabezpečí aj plnenie národných programov v zdravotníctve, ako aj starostlivosť o drogovo závislých a starostlivosť a dozor v prípadoch súdom nariadených hospitalizácií u psychiatrických chorých. Nemocnice uvedené v prílohe č. 7 sú nemocnice s celoslovenskou a krajskou pôsobnosťou a aj dnes majú s nimi zdravotné poisťovne uzavretú zmluvu. 
Na rozporovom konaní k zásadnej pripomienke dňa 27. 8. 2012 bol rozpor odstránený. Predmetná pripomienka bola preklasifikovaná na odporúčajúcu pripomienku.

ŠÚ SR

K bodu 1 
Odporúčame v uvádzacej vete slová „ods. 1“ nahradiť slovami „odsek 1“.

O

A

Návrh bol upravený v zmysle pripomienky.

ŠÚ SR

K bodu 3 
Odporúčame slovo „vkladá“ nahradiť slovom „dopĺňa“.

O

A

Návrh bol upravený v zmysle pripomienky.

ŠÚ SR

K bodu 3 
Odporúčame prílohu č. 7 označiť „Príloha č. 7 k nariadeniu vlády č. 640/2008 Z. z.“ podľa bodu 14 prílohy č. 5 k Legislatívnym pravidlám vlády SR.

O

A

Návrh bol upravený v zmysle pripomienky.

NBS

Z legislatívnotechnického hľadiska predkladáme tieto pripomienky: 

K bodu 1 
Úvodnú vetu je potrebné upraviť takto: 
„1. V § 1 odsek 1 znie:“. 

K bodu 3 
V navrhovanej úvodnej vete je potrebné slovo „vkladá“ nahradiť slovom „dopĺňa“.

O

A

Návrh bol upravený v zmysle pripomienky.

KOZ SR

Stanovisko k materiálu 06316-OL-2012 „Návrh nariadenia vlády SR, ktorým sa mení a dopĺňa nariadenie vlády SR č. 640/2008 Z. z. o verejnej minimálnej sieti poskytovateľov zdravotnej starostlivosti v znení nariadenia vlády SR č. 274/2011 Z. z.“  
KOZ SR nemá k predloženému návrhu nariadenia vlády SR pripomienky.

O

A

AZZZ SR

Všeobecne k návrhu 
AZZZ SR zásadne nesúhlasí s celým Návrhom ako celkom. Nariadenie Vlády SR v časti „koncová sieť“ nemá oporu v § 5 ods. 5 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov. Ustanovenie zaoberajúce sa koncovou sieťou bolo zo zákona vypustené, teda táto „podzákonná norma“ sa odvoláva na neexistujúce ustanovenie v zákone.

Z

N

MZ SR určilo koncovú sieť poskytovateľov v nadväznosti na zákon č. 185/2012 Z. z., ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov, ktorým sa novelizoval zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkov, stavovských organizáciách v zdravotníctve a o zmene a doplnení niektorých zákonov v znení neskorších predpisov kde sa s účinnosťou od 1. októbra 2012 zaviedla a definovala koncová sieť poskytovateľov. 
Podľa § 5a citovaného zákona je koncová sieť poskytovateľov určenie poskytovateľov ústavnej zdravotnej starostlivosti v rámci minimálnej siete, ktorí poskytujú ústavnú zdravotnú starostlivosť na príslušnom území. V tejto súvislosti bol § 5a doplnený aj do splnomocňovacieho ustanovenia na vydanie nariadenia vlády v § 5. 
Asociácia zamestnávateľských zväzov a združení SR listom zo dňa 24. 8. 2012 od zásadnej pripomienky odstúpila.

AZZZ SR

Všeobecne k návrhu 
„Koncová sieť“, ak by mal tento pojem oporu v zákone, by mala obsahovať výhradne univerzitné nemocnice, centrá invazívnej kardiológie, kardiochirurgické ústavy, traumacentrum, spinálne centrum, ale hlavne by malo Nariadenie vlády v časti „koncová sieť“ obsahovať presne vymedzenú rajonizáciu, ktorú predložený materiál ani náznakom neobsahuje.

Z

N

Nemocnice uvedenú v prílohe č. 7 sú nemocnice s celoslovenskou a krajskou pôsobnosťou a aj dnes majú s nimi zdravotné poisťovne uzavretú zmluvu. 
Zadefinovaním nemocníc do koncovej siete sa vytvárajú právne podmienky na realizáciu práva každého na ochranu zdravia a na realizáciu práva občana na bezplatnú zdravotnú starostlivosť na základe zdravotného poistenia, ako je ustanovené 
čl. 40 Ústavy Slovenskej republiky. 
Takto sa zabezpečí aj plnenie národných programov v zdravotníctve, ako aj starostlivosť o drogovo závislých a starostlivosť a dozor v prípadoch súdom nariadených hospitalizácií u psychiatrických chorých. 
"Traumacentrá" a "spinálne centrum" nie je možné zariadiť do koncovej siete vzhľadom na skutočnosť, že neboli vydané povolenia na prevádzkovanie takýchto zariadení. 
Asociácia zamestnávateľských zväzov a združení SR listom zo dňa 24. 8. 2012 od zásadnej pripomienky odstúpila.

ÚDZS

bod 3 (príloha č. 7) 
V prílohe č. 7 je uvedený rozdiel v druhu zdravotníckeho zariadenia: Detská fakultná nemocnica Banská Bystrica je uvedená ako všeobecná nemocnica, zatiaľ čo zariadenia podobného druhu a charakteru – Detská fakultná nemocnica s poliklinikou Bratislava a Detská fakultná nemocnica Košice - sú špecializovanými nemocnicami. Navrhujeme zjednotiť a aj Detskú fakultnú nemocnicu v Banskej Bystrici zaradiť ako špecializovanú nemocnicu.

O

N

Druh zdravotníckeho zariadenia je v prílohe č. 7 uvedený v zmysle vydaného povolenia na poskytovanie zdravotnej starostlivosti.

ÚDZS

Všeobecná pripomienka 
Z návrhu nariadenia vypadol Národný endokrinologický a diabetologický ústav n.o. v Ľubochni. Vzhľadom na jediný ústav svojho druhu v Slovenskej republike ho navrhujeme zaradiť do koncovej siete zdravotníckych zariadení.

O

N

Nariadenie vlády č. 640/2008 Z. z. pre územie SR určuje v prílohe č. 6 a v tabuľke č. 1 pre odbor diabetológia, poruchy látkovej premeny a výživy minimálne 82 lôžok, ktoré musia zdravotné poisťovne zazmluvniť pre svojich poistencov. MZ SR Národný endokrinologický ústav v Ľubochni nezaradilo do koncovej siete vzhľadom na fakt, že ide o neziskovú organizáciu, a MZ SR na ňu nemá priamy dosah.

SLK

Slovenská lekárska komora v rámci pripomienkového konania č. 06316-OL-2012 k návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 640/2008 Z.z. o verejnej minimálnej sieti poskytovateľov zdravotnej starostlivosti v znení nariadenia vlády Slovenskej republiky č. 274/2011 Z.z. predkladá Ministerstvu zdravotníctva SR túto zásadnú pripomienku: 

Navrhujeme upustiť od prijatia predloženého návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 640/2008 Z.z. o verejnej minimálnej sieti poskytovateľov zdravotnej starostlivosti v znení nariadenia vlády Slovenskej republiky č. 274/2011 Z.z. 

Odôvodnenie: 

Vzhľadom k tomu, že koncová sieť taxatívne vymenúva ústavné zdravotnícke zariadenia, s ktorými zdravotné poisťovne budú musieť mať uzatvorenú zmluvu, znovuzavedenie koncovej siete: 
podporuje preferovanie vybraných najmä štátnych ústavných zdravotníckych zariadení oproti ústavným zdravotníckych zariadeniam v zriaďovateľskej pôsobnosti vyšších územných celkov a zdravotníckym zariadeniam súkromných poskytovateľov zdravotnej starostlivosti, 
nemotivuje takto zvýhodnených poskytovateľov zdravotnej starostlivosti zvyšovať kvalitu a efektivitu poskytovanej zdravotnej starostlivosti, 
brzdí snahy zdravotnej poisťovne selektívnym nákupom zdravotnej starostlivosti zabezpečovať efektívne využívanie zdrojov verejného zdravotného poistenia, 
brzdí možnosť zdravotnej poisťovne (ktorejkoľvek) nakupovať zdravotnú starostlivosť v súlade s potrebami jej poistného kmeňa. 

Koncová sieť vytvára koncentráciu posilňujúcu dominantné postavenie poskytovateľov ústavnej zdravotnej starostlivosti v zriaďovateľskej pôsobnosti štátu, ktorého dôsledkom budú významné prekážky efektívnej hospodárskej súťaže medzi poskytovateľmi ústavnej zdravotnej starostlivosti. 

K argumentu predkladateľa návrhu: „Koncovú sieť poskytovateľov zdravotnej starostlivosti tvoria poskytovatelia ústavnej zdravotnej starostlivosti, ktorí majú pre štát strategický význam a ktorí zabezpečujú poskytovanie štátom garantovanej zdravotnej starostlivosti, aj s prihliadnutím na kritérium uvedené v § 5 ods. 1 písm. d) zákona č. 578/2004 Z. z. (bezpečnosť štátu). Ide o zdravotnícke zariadenia, na ktoré má Ministerstvo zdravotníctva Slovenskej republiky operatívny dosah, na základe čoho štát dokáže garantovať činnosť týchto zdravotníckych zariadení aj v mimoriadnych situáciách a tým zabezpečiť poskytovanie zdravotnej starostlivosti občanom“, uvádzame, že v mimoriadnych situáciách dokáže štát zabezpečiť poskytovanie zdravotnej starostlivosti prostredníctvom pevnej siete, ktorá je upravená tým istým nariadením a je presne vytvorená za účelom poskytovania neodkladnej zdravotnej starostlivosti. Ak by sme aj pripustili existenciu koncovej siete za účelom, ktorý uvádza predkladateľ, tak „bezpečnosť štátu“ by mohlo zabezpečovať cca 8 krajských nemocníc a nie centrá pre liečbu drogových závislostí. Z tohto dôvodu zriadenie koncovej siete odmietame ako duplicitné. 

MUDr. Marián Kollár 
prezident SLK

Z

N

MZ SR určilo koncovú sieť poskytovateľov v nadväznosti na zákon č. 185/2012 Z. z., ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov, ktorým sa novelizoval zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkov, stavovských organizáciách v zdravotníctve a o zmene a doplnení niektorých zákonov v znení neskorších predpisov kde sa s účinnosťou od 1. októbra 2012 zaviedla a definovala koncová sieť poskytovateľov. 
Zadefinovaním nemocníc do koncovej siete sa vytvárajú právne podmienky na realizáciu práva každého na ochranu zdravia a na realizáciu práva občana na bezplatnú zdravotnú starostlivosť na základe zdravotného poistenia, ako je ustanovené 
čl. 40 Ústavy Slovenskej republiky. 
Okrem toho Návrhom predloženého nariadenia SR Slovenská republika zabezpečí plnenie národných programov v zdravotníctve, ako aj starostlivosť o drogovo závislých a starostlivosť a dozor v prípadoch súdom nariadených hospitalizácií u psychiatrických chorých, a zároveň zabezpečí plnenie mnohých uznesení vlády SR v rezorte zdravotníctva. 
Nemocnice uvedené v prílohe č. 7 sú nemocnice s celoslovenskou a krajskou pôsobnosťou a aj dnes majú s nimi zdravotné poisťovne uzavretú zmluvu. 
Pevná sieť má v prvom rade zabezpečiť poskytovanie neodkladnej zdravotnej starostlivosti pre pacientov, ktorí sú v prípade akútneho zhoršenia zdravotného stavu dovezení RLP a RZP do takejto nemocnice, kde by mu mala byť poskytnutá adekvátna zdravotná starostlivosť aj s potrebnými vyšetreniami. 
Na pracovnom stretnutí dňa 28. 8. 2012 nedošlo k dohode o uplatnenej pripomienke.

AFN SR | Asociácia fakultných nemocníc SR v rámci pripomienkového konania prijala jednu pripomienku člena AFN SR – Nemocnica Košice-Šaca a.s., 1. súkromná nemocnica, žiada o zaradenie do verejnej minimálnej siete poskytovateľov ústavnej zdravotnej starostlivosti a zaradenia do zoznamu poskytovateľov ústavnej zdravotnej starostlivosti, ktorí poskytujú zdravotnú starostlivosť v rámci koncovej siete v prílohe č. 6 návrhu nariadenia vlády. | O | N | Na Nemocnicu Košice-Šaca, a.s. MZ SR nemá priamy dosah a preto do uvedeného zoznamu nebola zaradená.

UNION

K prílohe č. 7 návrhu 
Pôvodné znenie prílohy č. 7 navrhujeme nahradiť nasledovným znením prílohy č. 7 : 

Druh Názov Obec 
zdravotníckeho zariadenia zdravotníckeho zariadenia 
Bratislavský kraj 
Všeobecná nemocnica Univerzitná nemocnica Bratislava Bratislava 
Špecializovaná nemocnica Detská fakultná nemocnica s poliklinikou Bratislava 
Tnavský kraj 
Všeobecná nemocnica Fakultná nemocnica Trnava Trnava 
Nitriansky kraj 
Všeobecná nemocnica Fakultná nemocnica Nitra Nitra 
Trenčiansky kraj 
Všeobecná nemocnica Fakultná nemocnica Trenčín Trenčín 
Banskobystrický kraj 
Všeobecná nemocnica Fakultná nemocnica s poliklinikou F.D.Roosevelta Banská Bystrica 
Všeobecná nemocnica Detská fakultná nemocnica Banská Bystrica Banská Bystrica 
Žilinský kraj 
Špecializovaná nemocnica Ústredná vojenská nemocnica SNP Ružomberok Ružomberok 
Prešovský kraj 
Všeobecná nemocnica Fakultná nemocnica s poliklinikou J.A.Reimana Prešov Prešov 
Košický kraj 
Všeobecná nemocnica Univerzitná nemocnica L. Pasteura Košice Košice 
Špecializovaná nemocnica Detská fakultná nemocnica Košice Košice 

Odôvodnenie : 
Návrh predloženého nariadenia vlády ustanovuje koncovú sieť poskytovateľov ústavnej zdravotnej starostlivosti za účelom naplnenia kritéria uvedeného v § 5 ods. 1 písm. d) zákona č. 578/2004 Z. z. (bezpečnosť štátu). Pôvodný veľmi široký zoznam navrhovaných zdravotníckych zariadení uvedených v „Prílohe č. 7 - Koncová sieť poskytovateľov“ k tomuto návrhu nariadenia vlády však považujeme za neprimerane nadhodnotený. Na zabezpečenie prechodne zmenenej štruktúry a rozsahu potrebnej zdravotnej starostlivosti v mimoriadnych situáciách považujeme za dostatočné vymedzenie zdravotníckych zariadení v prílohe č. 7 Koncová sieť poskytovateľov vo vyššie uvedenej štruktúre.

Z

N

Zadefinovaním nemocníc do koncovej siete sa vytvárajú právne podmienky na realizáciu práva každého na ochranu zdravia a na realizáciu práva občana na bezplatnú zdravotnú starostlivosť na základe zdravotného poistenia, ako je ustanovené 
čl. 40 Ústavy Slovenskej republiky. 
Takto sa zabezpečí aj plnenie národných programov v zdravotníctve, ako aj starostlivosť o drogovo závislých a starostlivosť a dozor v prípadoch súdom nariadených hospitalizácií u psychiatrických chorých. 
Ustanovením koncovej siete je určené aj s prihliadnutím na bezpečnosť štátu, ale nielen na bezpečnosť štátu. 
Na pracovnom stretnutí dňa 28. 8. 2012 nedošlo k dohode o uplatnenej pripomienke.

ANS

Všeobecná zásadná pripomienka č. 1 : 
ANS zásadne nesúhlasí s celým Návrhom ako celkom. Nariadenie Vlády SR v časti „koncová sieť“ nemá oporu v § 5 ods. 5 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov. Ustanovenie zaoberajúce sa koncovou sieťou bolo zo zákona vypustené, teda táto „podzákonná norma“ sa odvoláva na neexistujúce ustanovenie v zákone.

Z

N

MZ SR určilo koncovú sieť poskytovateľov v nadväznosti na zákon č. 185/2012 Z. z., ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov, ktorým sa novelizoval zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkov, stavovských organizáciách v zdravotníctve a o zmene a doplnení niektorých zákonov v znení neskorších predpisov kde sa s účinnosťou od 1. októbra 2012 zaviedla a definovala koncová sieť poskytovateľov. 
Podľa § 5a citovaného zákona je koncová sieť poskytovateľov určenie poskytovateľov ústavnej zdravotnej starostlivosti v rámci minimálnej siete, ktorí poskytujú ústavnú zdravotnú starostlivosť na príslušnom území. V tejto súvislosti bol § 5a doplnený aj do splnomocňovacieho ustanovenia na vydanie nariadenia vlády v § 5. 
Lisom zo dňa 24. 8. 2012 Asociácia nemocníc Slovenska od zásadnej pripomienky ustúpila.

ANS

Všeobecná zásadná pripomienka č. 2 : 
„Koncová sieť“, ak by mal tento pojem oporu v zákone, by mala obsahovať výhradne univerzitné nemocnice, centrá invazívnej kardiológie, kardiochirurgické ústavy, traumacentrum, spinálne centrum, ale hlavne by malo Nariadenie vlády v časti „koncová sieť“ obsahovať presne vymedzenú rajonizáciu, ktorú predložený materiál ani náznakom neobsahuje.

Z

N

Nemocnice uvedenú v prílohe č. 7 sú nemocnice s celoslovenskou a krajskou pôsobnosťou a aj dnes majú s nimi zdravotné poisťovne uzavretú zmluvu. 
Zadefinovaním nemocníc do koncovej siete sa vytvárajú právne podmienky na realizáciu práva každého na ochranu zdravia a na realizáciu práva občana na bezplatnú zdravotnú starostlivosť na základe zdravotného poistenia, ako je ustanovené 
čl. 40 Ústavy Slovenskej republiky. 
Takto sa zabezpečí aj plnenie národných programov v zdravotníctve, ako aj starostlivosť o drogovo závislých a starostlivosť a dozor v prípadoch súdom nariadených hospitalizácií u psychiatrických chorých. 
"Traumacentrá" a "spinálne centrum" nie je možné zariadiť do koncovaej siete vzhľadom na skutočnosť, že neboli vydané povolenia na prevádzkovanie takýchto zariadení.

Dôvera zp a.s.

Zákonom č. 185/2012 Z. z., ktorým sa menil a dopĺňal okrem iných aj zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov (ďalej len „zákon“) sa zákon rozšíril o ustanovenie § 5a – koncovú sieť poskytovateľov zdravotnej starostlivosti. Táto je v zákone definovaná ako „určenie poskytovateľov ústavnej zdravotnej starostlivosti v rámci minimálnej siete, ktorí poskytujú ústavnú zdravotnú starostlivosť na príslušnom území.“ 

Zákon v § 5 určuje verejnú minimálnu sieť poskytovateľov zdravotnej starostlivosti. Má ísť o usporiadanie najmenšieho možného počtu verejne dostupných poskytovateľov na území Slovenskej republiky alebo na území príslušného samosprávneho kraja alebo na území príslušného okresu v takom počte a zložení, aby sa zabezpečila efektívne dostupná, plynulá, sústavná a odborná zdravotná starostlivosť s prihliadnutím na počet obyvateľov a demografické podmienky príslušného územia, chorobnosť a úmrtnosť, migráciu cudzincov a bezpečnosť štátu. 

Podľa nášho názoru je návrh nariadenia vlády, ktorým určuje konkrétnych poskytovateľov ústavnej starostlivosti zaradených do koncovej siete (na miesto určenia počtu poskytovateľov zdravotnej starostlivosti) v rozpore so zákonom. 

Navyše predmetné citované ustanovenie § 5a bolo do zákona doplnené bez akéhokoľvek pripomienkového konania (aj z dôvodu, že sa jednalo o poslanecký návrh zákona) až v rámci rokovania výborov Národnej rady Slovenskej republiky; zdravotná poisťovňa nemala žiadnu možnosť sa k tejto otázke vyjadriť. 

Takáto právna úprava už raz na Slovensku platila a to od 1.1.2009 do 31.8.2011 a už v tom období bola zdravotná poisťovňa zásadne proti myšlienke určenia konkrétnych poskytovateľov zdravotnej starostlivosti, s ktorými musí mať uzavreté zmluvy o poskytovaní zdravotnej starostlivosti. Proti takejto právnej úprave bol v tomto čase zásadne aj Protimonopolný úrad Slovenskej republiky, ktorý vo svojich pripomienkach uviedol: „Predložený návrh nariadenia vlády špecifikuje v § 7 ods. 5 a v nadväznosti naň v prílohe č. 6 poskytovateľov ústavnej zdravotnej starostlivosti na území Slovenskej republiky v rámci koncovej siete vo forme explicitného určenia konkrétneho zoznamu poskytovateľov zdravotnej starostlivosti. V návrhu nariadenia vlády absentuje stanovenie transparentných kritérií, na základe ktorých bol predmetný zoznam poskytovateľov ústavnej zdravotnej starostlivosti, ktorí poskytujú zdravotnú starostlivosť v rámci koncovej siete určený. Preto s navrhovaným znením prílohy č. 6 predloženého návrhu nariadenia vlády nie je možné súhlasiť. Vymedzením poskytovateľov ústavnej zdravotnej starostlivosti v rámci koncovej siete prostredníctvom zoznamu vopred menovite určených poskytovateľov zdravotnej starostlivosti dôjde k vylúčeniu akejkoľvek súťaže medzi subjektmi uvedenými v zozname poskytovateľov zdravotnej starostlivosti v rámci koncovej siete, nakoľko budú mať s príslušnými zdravotnými poisťovňami vopred zabezpečený zmluvný vzťah bez ohľadu na kvalitu poskytovanej zdravotnej starostlivosti a efektívnosť hospodárenia s prerozdelenými finančnými prostriedkami zo zdravotného poistenia. Vzhľadom na to, že zákon č. 578/2004 Z. z. o poskytovateľoch zdravotnej starostlivosti v znení neskorších predpisov umožňuje akémukoľvek, i neštátnemu subjektu po získaní povolenia na prevádzkovanie zdravotníckeho zariadenia, poskytovať ústavnú zdravotnú starostlivosť, navrhované vymedzenie poskytovateľov ústavnej zdravotnej starostlivosti prostredníctvom konkrétneho zoznamu poskytovateľov je v protiklade s takto zákonne vytvoreným princípom plurality poskytovateľov zdravotnej starostlivosti, kvalitatívnej rivality uvedených poskytovateľov a v dôsledku toho aj princípmi efektívnej hospodárskej súťaže.“. 

Medzičasom sa postoj zdravotnej poisťovne k tejto otázke nezmenil a zásadne odmieta návrat k tejto právnej úprave, ktorá má negatívny dopad na systém zdravotníctva aj na pacientov. 
Podľa predkladacej správy k návrhu nariadenia vlády tvoria koncovú sieť poskytovateľov zdravotnej starostlivosti poskytovatelia ústavnej zdravotnej starostlivosti, ktorí majú pre štát strategický význam a ktorí zabezpečujú poskytovanie štátom garantovanej zdravotnej starostlivosti. Predložený návrh nariadenia vlády ustanovuje koncovú sieť poskytovateľov ústavnej zdravotnej starostlivosti na území Slovenskej republiky, ktorí v rámci verejnej minimálnej siete poskytovateľov poskytujú zdravotnú starostlivosť na príslušnom území. Návrh nariadenia vlády ustanovuje koncovú sieť poskytovateľov ústavnej zdravotnej starostlivosti na území Slovenskej republiky vo forme zoznamu konkrétnych poskytovateľov ústavnej zdravotnej starostlivosti, ktorí majú tvoriť koncovú sieť poskytovateľov. 
Takéto vymedzenie ale neurčuje vecný rozsah štátom garantovanej ústavnej zdravotnej starostlivosti, ktorý by mal zodpovedať rozsahu podľa zákona č. 577/2004 Z.z. rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti (v znení zákona č. 720/2004 Z.z.). Navrhujeme, aby bol zoznam poskytovateľov zdravotnej starostlivosti koncovej siete poskytovateľov ústavnej zdravotnej starostlivosti doplnený u každého poskytovateľa o konkrétne odbornosti oddelení/kliník, ktorých služby sú v danom zariadení dostupné. Tieto služby bude zariadenie povinné poskytovať nepretržite počas doby účinnosti tohto nariadenia vlády. V prípade zrušenia/zániku niektorej z odborností oddelení prestane byť zariadenie súčasťou koncovej siete poskytovateľov ústavnej starostlivosti. Takýmto spôsobom bude možné zabrániť účelovým rušeniam oddelení či už z dôvodov personálnych alebo ekonomických. 
V prípade, ak by rozsah poskytovaných služieb ústavnej zdravotnej starostlivosti v koncovej sieti bol rovnaký alebo užší ako určuje ust. § 6 nariadenia vlády („Pevná sieť poskytovateľov“) považujeme navrhované zaradenie ust. § 7 a príslušnej prílohy za nadbytočné. Dostupnosť zdravotnej starostlivosti by v takomto prípade bola dostatočne garantovaná verejnou minimálnou sieťou podľa ust. § 5 nariadenia vlády. 
Podľa nášho názoru je zavedenie koncovej siete taktiež v rozpore v § 7 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov, ktorý predpokladá právo zdravotnej poisťovne na slobodný výber zmluvných partnerov (platí to aj opačne pre poskytovateľov zdravotnej starostlivosti - do uzatvorenia zmluvy nemožno nikoho nútiť), určenie kritérií na uzavretie zmlúv, vytvorenie poradia poskytovateľov zdravotnej starostlivosti a uzatváranie zmlúv v tomto poradí. 

Dovoľujeme si upozorniť na skutočnosť, že predloženým návrhom nariadenia vlády vzniká situácia, kedy MZ SR ako regulátor a súčasne zriaďovateľ zdravotníckych zariadení zneužíva legislatívnu úpravu na získanie prospechu pre svoje zdravotnícke zariadenia na úkor ostatných poskytovateľov zdravotnej starostlivosti na Slovensku. 

Záverom musíme konštatovať, že opätovné zavedenie koncovej siete poskytovateľov nielen nemá predpoklad priniesť proklamovaný efekt, naopak sa obávame, že konečný dopad zavedenia koncovej siete bude skôr negatívny, a to nielen z pohľadu zdravotných poisťovní, ale najmä z pohľadu pacienta. Pre zdravotné poisťovne znamená zavedenie koncovej siete obmedzenie slobodného výberu zmluvného partnera, čo je jeden z najvýznamnejších nástrojov, prostredníctvom ktorého môžu zdravotné poisťovne vytvárať tlak na kvalitu a efektivitu poskytovania zdravotnej starostlivosti. Zavedenie koncovej siete bude mať teda nevyhnutne za následok pokles kvality aj efektivity poskytovania zdravotnej starostlivosti u poskytovateľov vymedzených v prílohe č. 7 návrhu nariadenia vlády, čo bude negatívne vnímané najmä z pohľadu pacientov. Skúsenosti a prax ukázali, že zrušenie koncovej siete v roku 2011 neznamenalo v žiadnom prípade ohrozenie dostupnosti zdravotnej starostlivosti, čo vyvoláva pochybnosti o samotnom zámere predkladateľa.

Z

N

Zadefinovaním nemocníc do koncovej siete sa vytvárajú právne podmienky na realizáciu práva každého na ochranu zdravia a na realizáciu práva občana na bezplatnú zdravotnú starostlivosť na základe zdravotného poistenia, ako je ustanovené 
čl. 40 Ústavy Slovenskej republiky. 
Takto sa zabezpečí aj plnenie národných programov v zdravotníctve, ako aj starostlivosť o drogovo závislých a starostlivosť a dozor v prípadoch súdom nariadených hospitalizácií u psychiatrických chorých. 
Určenie počtu poskytovateľov zdravotnej starostlivosti je pre potreby verejnej minimálnej siete nepostačujúce už aj vzhľadom na to, že poskytovatelia zdravotnej starostlivosti majú rôznu skladbu oddelení. V § 5a zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkov, stavovských organizáciách v zdravotníctve a o zmene a doplnení niektorých zákonov v znení neskorších predpisov je koncová sieť poskytovateľov upravená ako určenie poskytovateľov ústavnej zdravotnej starostlivosti v rámci minimálnej siete, ktorí poskytujú ústavnú zdravotnú starostlivosť na príslušnom území. 
Na pracovnom stretnutí dňa 28. 8. 2012 nedošlo k dohode o uplatnenej pripomienke.

TNSK

K bodu č. 3 – k prílohe č. 7  
Do zoznamu poskytovateľov ústavnej zdravotnej starostlivosti zaradených v koncovej sieti poskytovateľov žiadame doplniť pre Trenčiansky kraj nasledovné tri nemocnice, ktoré sú v zriaďovateľskej pôsobnosti Trenčianskeho samosprávneho kraja: NsP Prievidza so sídlom v Bojniciach, NsP Považská Bystrica a NsP Myjava. 

Zdôvodnenie: 

Z hľadiska dostupnosti zdravotnej starostlivosti v regióne Hornej Nitry má strategický význam NsP Prievidza so sídlom v Bojniciach, ktorá je v geograficky relatívne uzavretom regióne pre všetky prevádzkované špecializačné odbory koncovým zdravotníckym zariadením ústavnej zdravotnej starostlivosti, je cieľovým zdravotníckym zariadením ústavnej starostlivosti pre záchrannú zdravotnú službu v spádovom regióne cca 200 tis. obyvateľov. Dopravná dostupnosť tohto regiónu je nevyhovujúca, cestná komunikácia je niekoľko rokov dopravne preťažená, v nevyhovujúcom technickom stave s častým výskytom dopravných nehôd a ťažkých úrazov. Región Hornej Nitry a predovšetkým okres Prievidza je typický priemyselnou výrobou a baníckym priemyslom s výskytom ťažkých pracovných úrazov a havárií. Len v posledných rokoch tu boli tri vážne hromadné nešťastia (prieval v bani Nováky v novembri 2006, výbuch vo VOP Nováky v marci 2007, výbuch v bani Handlová v auguste 2009). Vo všetkých prípadoch z hľadiska zabezpečenia zdravotnej starostlivosti zohrala NsP Prievidza so sídlom v Bojniciach kľúčovú a nezastupiteľnú úlohu, za čo získala aj ocenenia od najvyšších predstaviteľov vlády SR. 
Z tohto dôvodu trváme na zaradení NsP Prievidza so sídlom v Bojniciach do koncovej siete poskytovateľov ústavnej zdravotnej starostlivosti uvedených v prílohe č. 7 Návrhu nariadenia vlády SR, ktorým sa mení a dopĺňa nariadenie vlády SR č.640/2008 Z.z. o verejnej minimálnej sieti poskytovateľov zdravotnej starostlivosti v znení nariadenia vlády SR č. 274/2011 Z.z. 
NsP Myjava sa nachádza taktiež v regióne so zlou geografickou dostupnosťou a nevyhovujúcou dopravnou infraštruktúrou a zabezpečuje poskytovanie zdravotnej starostlivosti pre obyvateľov. 
NsP Považská Bystrica je všeobecnou nemocnicou pre okresy Považská Bystrica, Púchov a časť okresu Ilava. Po zániku lôžkového zdravotníckeho zariadenia v Púchove a obmedzení poskytovania zdravotnej starostlivosti v NsP Ilava, n.o., postupne preberala jednotlivé činnosti a stala sa významným poskytovateľom ústavnej zdravotnej starostlivosti na Považí so strategickým zámerom rozšírenia rozsahu činnosti o dlhodobú starostlivosť. 
Zároveň žiadame o určenie transparentných kritérií zaradenia zdravotníckych zariadení ústavnej zdravotnej starostlivosti do koncovej siete poskytovateľov, nakoľko uprednostňovanie štátnych nemocníc pred nemocnicami v zriaďovateľskej pôsobnosti samosprávnych krajov považujeme za diskriminačné a nespravodlivé voči občanom, ktorým tieto regionálne nemocnice zabezpečujú a poskytujú zdravotnú starostlivosť.

Z

N

NsP v Prievidzi so sídlom v Bojniciach, NsP Považská Bystrica je nemocnica, ktorá je VšZP a ZP Dôvera zaradená do pevnej siete poskytovateľov zdravotnej starostlivosti. 
Do koncovej siete poskytovateľov zdravotnej starostlivosti nemôžu byť zaradené všetky nemocnice, ktoré dnes poskytujú zdravotnú starostlivosť. 
Zadefinovaním nemocníc do koncovej siete sa vytvárajú právne podmienky na realizáciu práva každého na ochranu zdravia a na realizáciu práva občana na bezplatnú zdravotnú starostlivosť na základe zdravotného poistenia, ako je ustanovené 
čl. 40 Ústavy Slovenskej republiky. 
Takto sa zabezpečí aj plnenie národných programov v zdravotníctve, ako aj starostlivosť o drogovo závislých a starostlivosť a dozor v prípadoch súdom nariadených hospitalizácií u psychiatrických chorých. 
Na pracovnom stretnutí dňa 27. 8. 2012 Trenčiansky samosprávny kraj prezentoval názor, že na zaradení NsP v Prievidzi so sídlom v Bojniciach do koncovej siete trvá.

SKSAPA

Prílohy 3 
Návrh: Navrhujeme doplniť do Prílohy 3 nasledovnú tabuľku: 

Počet miest pôrodných asistentiek poskytujúcich starostlivosť v prirodzenom sociálnom prostredí: 

Bratislavský kraj 12 
Trnavský kraj 12 
Trenčianský kraj 12 
Nitrianský kraj 13 
Žilinský kraj 14 
Banskobystrický kraj 14 
Prešovský kraj 16 
Košický kraj 16 
Slovenská republika 109 

Odôvodnenie: 
Slovenská komora sestier a pôrodných asistentiek navrhuje na zabezpečenie starostlivosti o ženu a matku v prirodzenom sociálnom prostredí poistenkyne, aby starostlivosť vykonávalo minimálne 5% pôrodných asistentiek. Náš súčasný návrh je minimálne 109 pôrodných asistentiek s licenciou na výkon samostatnej zdravotníckej praxe z celkového počtu 2185 registrovaných pôrodných asistentiek. 
Navrhujeme minimálnu sieť miest pôrodných asistentiek, ktoré budú vykonávať samostatne prax v prirodzenom sociálnom prostredí ženy pre príslušné samosprávne kraje a ich následne pokrytie v 79 okresoch. Pri stanovení počtu pôrodných asistentiek na území Slovenskej republiky a v príslušných samosprávnych krajoch, komora vychádzala z počtu pôrodov, narodených detí, počtu operácií, demografických ukazovateľov, územnej dostupnosti, so zameraním na prevenciu a starostlivosť o marginalizované skupiny. Týmto spôsobom je možné aspoň čiastočne pokryť terén kvalifikovanými odborníkmi, ktorých sa poistenkyne dožadujú. 
• Ministerstvo deklaruje zámer znížiť počet lôžok v nemocniciach o 10 až 15% .V prípade prijatia týchto riešení budú zdravotnícke zariadenia nútené skracovať dĺžku hospitalizácie, čo podmieňuje podporu mimo nemocničnej starostlivosti – Agentúr domácej ošetrovateľskej starostlivosti a pôrodných asistentiek v prirodzenom sociálnom prostredí ženy/matky.. 
• Nesúhlasíme s názorom, že v koncových nemocniciach, kde sa presunú pacienti zo zrušených, alebo skôr skolabovaných nemocníc, dostanú kvalitnejšiu starostlivosť. Tieto nemocnice už teraz praskajú vo švíkoch, nemajú kapacity na zvyšovanie počtu pacientov - priestorové, materiálno-technické, ani personálne zabezpečenie. Natíska sa otázka: Kde je deklarovaná kvalita zdravotnej starostlivosti, dostupnosť a kde je individuálny prístup k pacientovi? 
• Okrem uvedeného, nie všetci pacienti potrebujú špecializovanú lekársku starostlivosť, a v tom prípade je to plytvanie špičkovými odborníkmi, ktorí by mali viac času na to, aby sa mohli venovať komplikovaným a špecifickým pacientom. 

Náš návrh je zameraný na skvalitnenie a realizovanie starostlivosti v pôrodnej asistencii v prirodzenom sociálnom prostredí ženy, ako aj humanizáciu a zefektívnenie tejto starostlivosti. Je taktiež zameraný na zvýšenie spokojnosti poistencov so starostlivosťou a umožňuje rozvoj samostatnej praxe pôrodných asistentiek. 
Realizáciou našich pripomienok a návrhov starostlivosti v pôrodnej asistencii a komplexnej ošetrovateľskej starostlivosti o poistenkyne v prirodzenom sociálnom prostredí by sa podporila humanizácia a individualizácia zohľadňujúca bio-psycho-sociálne potreby starostlivosti o ženu, matku a dieťa a zabezpečila by sa prevencia, kvalita, dostupnosť a bezpečnosť zdravotnej starostlivosti, čo sa v konečnom dôsledku odrazí aj na zefektívnení ústavnej zdravotnej starostlivosti. Taktiež by sa zvýšila efektivita vynaložených prostriedkov ústavných zdravotníckych zariadení a získal by sa tak finančný benefit pre zdravotníctvo. 

V návrhu novely Nariadenia vlády Slovenskej republiky o verejnej minimálnej sieti poskytovateľov zdravotnej starostlivosti na území Slovenskej republiky a príslušných samosprávnych krajov, nie je uvedený ako poskytovateľ zdravotnej starostlivosti pôrodná asistentka. Týmto spôsobom sa obmedzuje pre profesiu pôrodná asistentka samostatný, slobodný výkon povolania, ako je uvedené v zákone č. 578/2004 Z. z. o poskytovateľoch zdravotnej starostlivosti, zdravotníckych pracovníkov a stavovských organizáciách v zdravotníctve, v zákone č. 577 /2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti a vyhláške č. 364/2005 Z. z., ktorou sa určuje rozsah ošetrovateľskej praxe poskytovanej sestrou samostatne a v spolupráci s lekárom a rozsah praxe pôrodnej asistencie poskytovanej pôrodnou asistentkou samostatne a v spolupráci s lekárom. Nerešpektujú sa tiež odporúčania WHO, Smernice EÚ, ako aj požiadavky poistenkýň na starostlivosť pôrodnej asistencie v ich prirodzenom sociálnom prostredí. 
Napriek skutočnosti, že transformačný proces v slovenskom zdravotníctve si kladie za cieľ preniesť ťažisko zdravotnej starostlivosti z nemocničnej do mimo nemocničnej a ambulantnej starostlivosti, návrh novely nariadenia vlády o verejnej minimálnej sieti poskytovateľov zdravotnej starostlivosti nezohľadňuje požiadavku na rozvoj starostlivosti v pôrodnej asistencii a v prirodzenom sociálnom prostredí ženy. 
Starostlivosť v pôrodnej asistencii je súčasťou primárnej zdravotnej starostlivosti, poskytuje komplexnú odbornú starostlivosť o pacientky, klientky, rodiny a skupiny v byte chorej, alebo v jej prirodzenom sociálnom prostredí. 

Návrh je v súlade s Koncepciou odboru pôrodná asistencia Číslo: 10973 /2006 – OO zo dňa: 20.marca 2006: 
3.1 Poskytovatelia zdravotnej starostlivosti v pôrodnej asistencii 
Pôrodnú asistenciu poskytujú registrované pôrodné asistentky a pôrodné asistentky s licenciou na výkon samostatnej zdravotníckej praxe. Pôrodná asistentka poskytuje starostlivosť v pôrodnej asistencii v ambulantnej starostlivosti, ústavnej starostlivosti, v domácnostiach, ale aj v prirodzenom sociálnom prostredí ženy. 
Podmienkou pre vykonávanie špecializovaných a certifikovaných pracovných činností je odborná spôsobilosť na výkon špecializovaných pracovných a odborná spôsobilosť na výkon certifikovaných pracovných činností.

Z

N

Uvedená pripomienka je nad rámec predloženého návrhu novely nariadenia vlády. Predmetom návrhu je len určenie koncovej siete poskytovateľov v nadväznosti na zákon č. 185/2012 Z. z., ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov. Týmto zákonom sa novelizoval zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkov, stavovských organizáciách v zdravotníctve a o zmene a doplnení niektorých zákonov v znení neskorších predpisov a s účinnosťou od 1. októbra 2012 v § 5a zaviedol a definoval koncovú sieť poskytovateľov. 
Pracovné stretnutie na prerokovanie zásadných pripomienok sa uskutočnilo dňa 27. 8. 2012. Slovenská komora sestier a pôrodných asistentiek trvá na uplatnenej pripomienke.

SKSAPA

K prílohe č. 6 tabuľke č. 1  
K prílohe č. 6 tabuľke č. 1 v riadku „Ošetrovateľské“ 
Návrh: zmeniť číslo „240“ na číslo „400“. 
Odôvodnenie: viď odôvodnenie k pripomienke č. 3

Z

N

Uvedená pripomienka je nad rámec predloženého návrhu novely nariadenia vlády. Predmetom návrhu je len určenie koncovej siete poskytovateľov v nadväznosti na zákon č. 185/2012 Z. z., ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov. Týmto zákonom sa novelizoval zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkov, stavovských organizáciách v zdravotníctve a o zmene a doplnení niektorých zákonov v znení neskorších predpisov a s účinnosťou od 1. októbra 2012 v § 5a zaviedol a definoval koncovú sieť poskytovateľov. 
Pracovné stretnutie na prerokovanie zásadných pripomienok sa uskutočnilo dňa 27. 8. 2012. Slovenská komora sestier a pôrodných asistentiek trvá na uplatnenej pripomienke.

SKSAPA

K prílohe č. 6 tabuľkám č. 2 až 9  
K prílohe č. 6 tabuľkám č. 2 až 9 v riadku „Ošetrovateľské“ 
Návrh: zmeniť číslo „30“ na číslo „50“. 
Odôvodnenie: 
Podľa ustanovenia §7 ods.4 písm.d) zákona č.578/2004 Z.z. o poskytovateľoch zdravotnej starostlivosti, je dom ošetrovateľskej starostlivosti ústavným zdravotníckym zariadením. 
Nariadenie vlády č.640/2008 Z.z. vo svojich ustanoveniach zaviedlo pojem ošetrovateľské lôžka a nie ošetrovateľské domy. Zároveň tento právny predpis stanovil počet ošetrovateľských lôžok na 240 pre celú Slovenskú republiku, rovnomerne po 30 na jednotlivé samosprávne kraje. Dlhodobo upozorňujeme na to, že vzhľadom na demografické ukazovatele, vzostup chronických ochorení a potreby obyvateľov v jednotlivých krajoch, považujeme tento počet za absolútne nepostačujúci, preto navrhujeme ako minimálny počet 50 ošetrovateľských lôžok na jeden samosprávny kraj, teda 400 pre celé územie Slovenskej republiky. 
Vo vyspelých štátoch EÚ je tento druh zdravotnej starostlivosti považovaný za jednu z najefektívnejších, najhumánnejších a najdostupnejších foriem starostlivosti o občanov, ktorí trpia chronickými ochoreniami, vyžadujú si po ukončení akútnej nemocničnej starostlivosti dlhodobejšiu zdravotnú, ošetrovateľskú starostlivosť.

Z

N

Uvedená pripomienka je nad rámec predloženého návrhu novely nariadenia vlády. Predmetom návrhu je len určenie koncovej siete poskytovateľov v nadväznosti na zákon č. 185/2012 Z. z., ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov. Týmto zákonom sa novelizoval zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkov, stavovských organizáciách v zdravotníctve a o zmene a doplnení niektorých zákonov v znení neskorších predpisov a s účinnosťou od 1. októbra 2012 v § 5a zaviedol a definoval koncovú sieť poskytovateľov. 
Pracovné stretnutie na prerokovanie zásadných pripomienok sa uskutočnilo dňa 27. 8. 2012. Slovenská komora sestier a pôrodných asistentiek trvá na uplatnenej pripomienke.

SKSAPA

K prílohe č. 3 tabuľkám č. 1 a 2  
K prílohe č. 3 tabuľkám č. 1 a 2 vo vysvetlivkách pod tabuľkou *** 
Návrh: doplniť vetu: Sesterským miestom sa rozumie výkon činnosti sestry s príslušnou odbornou spôsobilosťou v rozsahu 40 hodín fondu pracovného času, ak ide o rizikové činnosti, v rozsahu 38 hodín fondu pracovného času. 
Odôvodnenie: Táto úprava je potrebná z dvoch hlavných dôvodov. Prvým je tá skutočnosť, aby ambulantný lekár nemohol v rámci šetrenia financií ľubovoľne znižovať úväzok sestry vykonávajúcej povolanie v ambulantnom zariadení. Ak by lekár pristúpil k znižovaniu úväzku sestry z 1,0 musel by rovnako pristupovať aj k svojmu, pretože úväzok sestry mal byť ekvivalentný k „úväzku“ lekára. Ak sa pre ambulanciu vyžaduje minimálne 1 lekár a 1 sestra, nemôže lekár zamestnať sestru na nižší úväzok, než on sám prevádzkuje svoju ambulanciu. Táto úprava by mala zamedziť aj tomu aby lekár nezamestnával na ambulancii aj niekoho kto nemá patričnú odbornú spôsobilosť. Táto úprava je nevyhnutná na zabezpečenie kvality poskytovania tak zdravotnej lekárskej ako aj ošetrovateľskej starostlivosti a zároveň reflektuje na čoraz zvyšujúce sa požiadavky na bezpečnosť pacienta.

Z

N

Uvedená pripomienka je nad rámec predloženého návrhu novely nariadenia vlády. Predmetom návrhu je len určenie koncovej siete poskytovateľov v nadväznosti na zákon č. 185/2012 Z. z., ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov. Týmto zákonom sa novelizoval zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkov, stavovských organizáciách v zdravotníctve a o zmene a doplnení niektorých zákonov v znení neskorších predpisov a s účinnosťou od 1. októbra 2012 v § 5a zaviedol a definoval koncovú sieť poskytovateľov. 
Pracovné stretnutie na prerokovanie zásadných pripomienok sa uskutočnilo dňa 27. 8. 2012. Slovenská komora sestier a pôrodných asistentiek trvá na uplatnenej pripomienke.

ZZP SR

k čl.I, k bodom 1 až 3 
Združenie navrhuje, aby koncová sieť poskytovateľov zdravotnej starostlivosti bola definovaná formou konkrétnych špecializačných odborov, v ktorých navrhovaní poskytovatelia zdravotnej starostlivosti zdravotnú starostlivosť poskytujú v súčasnosti a ktorú budú povinní poskytovať po dobu účinnosti nariadenia vlády. 
Odôvodnenie: 
a) Uvedený zoznam vopred menovite určených poskytovateľov zdravotnej starostlivosti nekorešponduje s určením vecného rozsahu štátom garantovanej ústavnej zdravotnej starostlivosti, ktorý by mal byť predmetom zákona č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov. 
b) Združenie nesúhlasí s vymedzením koncovej siete poskytovateľov zdravotnej starostlivosti prostredníctvom zoznamu vopred menovite určených poskytovateľov zdravotnej starostlivosti. 
c) Spôsob navrhovaný Združením napomôže predísť účelovému rušeniu konkrétnych pracovísk poskytovateľa zdravotnej starostlivosti a garantuje dostupnosť zdravotnej starostlivosti poistencom. 
d) Združenie upozorňuje, že zdravotné poisťovne budú obmedzované pri výkone svojej zákonom určenej činnosti – pri uzatváraní zmluvných vzťahov na základe posudzovania kvality poskytovanej zdravotnej starostlivosti a na základe efektivity u jednotlivých poskytovateľov zdravotnej starostlivosti, ktoré slúžia jednoznačne v prospech poistencov. 
e) Na základe predloženého návrhu môže dôjsť k porušeniu princípov efektívnej hospodárskej súťaže poskytovateľov ústavnej zdravotnej starostlivosti v Slovenskej republiky, keďže štát využíva legislatívnu úpravu na zvýhodnenie najmä svojich zdravotníckych zariadení. 
f) Združenie upozorňuje, že zrušenie koncovej siete v roku 2011 nemalo dopad na dostupnosť zdravotnej starostlivosti pre poistencov zdravotných poisťovní.

Z

N

V nemocniciach, ktoré sú zaradené v koncovej sieti aj dnes končia pacienti, ktorých zdravotný stav iné zdravotnícke zariadenia spravidla s menšou skladbou oddelení neboli schopné definitívne doriešiť po zdravotnej stránke. Preto určenie konkrétnych špecializačných odborov, ako to bolo v minulosti počas platnosti nariadenia vlády SR č. 751/2004 Z. z., nie je vhodné riešenie ani z hľadiska praxe. 
Predmetná pripomienka bola prerokovaná na pracovnom stretnutí dňa 27. 8. 2012. Združenie zdravotných poisťovní SR na nej naďalej trvá.